Innocentius episcopus servus servorum Dei, venerabilibus fratribus Hugoni Altisiodorensi, Godefridi Lingonensi et Humberto Aeduensi episcopis salutem et apostolicam benedictionem. A sanctis patribus est statutum et a nobis in generalibus consiliis innotatum ut religiosi viri de laboribus quos propriis manibus aut sumptibus excolunt, decimas alicui solvere non rogantur. Quocirca per presentia vobis scripta mandamus atque praecipimus quatinus nec a monachis vel clericis neque laicis vobis subditis a dilectis filiis nostris monachis Reiniacensibus decimas exigi promitattis. Si quis vero contemptor extiterit eosdemque fratres super hoc inquietare praesumpserit, ecclesiastica censura ipsum coerceatis. Data Laterano, sexto idus aprilis.